Càtedra de Justícia Social i Restaurativa Pere Tarrés – URL
Channel: Fundació Pere Tarrés
Date: 2016-11-23

S’engega la Càtedra de Justícia Social i Restaurativa Pere Tarrés – URL per investigar un model de justícia basat en la reparació del dany.  La Càtedra entén que la resposta al fet delictiu no pot ser només sancionadora sinó que ha de poder reparar el dany causat. 

La justícia restaurativa suposa una visió humanitària del dret penal. Per això, el projecte de la Càtedra comparteix l’objectiu humanístic i pedagògic de la Fundació Pere Tarrés i la Universitat Ramon Llull, i hi suma la vessant normativa del dret i de la justícia. A més, hi afegeix l’esperit crític i reflexiu propi del pensament filosòfic i social.

La inauguració de la Càtedra dirigida per la catedràtica emèrita de Dret Penal i Criminologia, Esther Giménez-Salinas, va tenir lloc a la Facultat d’Educació Social i Treball Social Pere Tarrés – URL i va comptar amb la intervenció d’Angel Gabilondo, exministre d’Educació que va pronunciar la conferència “Los vulnerables, la justícia por venir”. A més, també hi van participar experts en aquesta matèria com ara José Luís De la Cuesta Arzamendi que va parlar dels processos de reconciliació del conflicte basc sota el títol “Retos victimológicos en Euskadi, tres ETA”. També, hi va aportar la seva perspectiva Pilar Heras, directora dels Serveis d’Execució Penal i Justícia Juvenil de la Generalitat.